ANEM AL TEATRE ARRIBA UN ANY MÉS A ALAQUÀS
07/04/2025

# ANEM AL TEATRE ARRIBA UN ANY MÉS A ALAQUÀS

*   07/04/2025
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=22735

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22735%2F0&title=Ajuntament%20d%27Alaqu%C3%A0s.%20Premsa.ANEM%20AL%20TEATRE%20ARRIBA%20UN%20ANY%20M%C3%89S%20A%20ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22735/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22735/07042025whatsapp_image_2025-04-07_at_11_23_07_2_1_Form_4.jpg)](https://www.alaquas.org/ficheros/documentos/2025/2/22735/07042025whatsapp_image_2025-04-07_at_11_23_07_2_1_Form_10.jpg "<a href='https://www.alaquas.org/ficheros/documentos/2025/2/22735/07042025whatsapp_image_2025-04-07_at_11_23_07_2_1_Form_10.jpg' target=_blank><i class='fa fa-external-link' aria-hidden='true'></i>.ANEM AL TEATRE ARRIBA UN ANY MÉS A ALAQUÀS</a>")

Més de 3.000 alumnes d'Educació Infantil i Primària gaudiran del teatre durant aquests dies

L’Auditori Nou d’Alaquàs acull del 7 al 14 d’abril la campanya Anem al Teatre. Al voltant de 3000 alumnes d’educació infantil i primària gaudiran de diferents espectacles al llarg d’aquests dies.

La campanya s’ha iniciat hui amb les obres “El Fantasma Mentider” a càrrec de la companyia El Cau de l’Unicorn que també es representarà demà. Els dies 9,  10, 11 i 14 d’abril es representarà “Oníricus” de la companyia La Troupe Malabo. Passaran per elles l’alumnat dels centres educatius CEIP Amparo Alabau, CEIP Vila d’Alaquàs, CEIP Sanchis Almiñano, CEIP Bonavita, CC Madre Josefa Campos, CEIP Ciutat de Cremona, CEIP Rosa Serrano de Paiporta i CEIP Platero y Yo d’Aldaia.

La campanya Anem al Teatre, que compta amb el suport de l’Ajuntament d’Alaquàs i de la Diputació de València, ha arribat enguany a la seua 37a edició. Una llarga trajectòria en la qual milers de xiquets, xiquetes i joves s’han sumat any rere any com actius espectadors i en la qual centenars de docents han trobat una important ferramenta educativa. Es tracta d’un projecte cultural viu i interactiu que contribueix a formar una ciutadania més culta i que suposa tot un referent a la Comunitat Valenciana.

Els objectius d’aquesta iniciativa són facilitar l'accés a la població infantil i juvenil dels nostres municipis a un teatre de qualitat, sensibilitzar la población escolar en l’activitat teatral contribuint a fidelitzar nous espectadors, oferir al sistema educatiu instruments que reforcen el desenvolupament dels seus programes de formació, potenciar la cooperació i la col·laboració entre projectes d’arts escèniques, facilitar la distribució, exhibició i intercanvi de produccions teatrals interessants, preferentment valencianes, optimitzar tots els recursos de les distintes poblacions mitjançant la cooperació i la coordinació intermunicipals i potenciar l’activitat teatral en les nostres poblacions.